CELEX: 62014CN0495
Language: sk
Date: 2014-11-06 00:00:00
Title: Vec C-495/14: Návrh na začatie prejudiciálneho konania, ktorý podal Tribunale regionale di giusticia amministrativa de Trento (Taliansko) 6. novembra 2014 – Antonio Tita a i./Ministero della Giustizia a i.

26.1.2015   
            
            
               SK
            
            
               Úradný vestník Európskej únie
            
            
               C 26/12
            
         Návrh na začatie prejudiciálneho konania, ktorý podal Tribunale regionale di giusticia amministrativa de Trento (Taliansko) 6. novembra 2014 – Antonio Tita a i./Ministero della Giustizia a i.
   (Vec C-495/14)
   (2015/C 026/15)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale regionale di giusticia amministrativa de Trento
   
      Účastníci konania pred vnútroštátnym súdom
   
   
      Žalobcovia: Antonio Tita, Alessandra Carlin, Piero Constantini
   
      Žalovaní: Ministero della Giustizia, Ministero dell’Economia e delle Finanze, Presidenza del Consiglio dei Ministri, Segretario Generale del Tribunale Regionale di Giustizia Amministrativa di Trento (TRGA)
   
      Prejudiciálne otázky
   
   Bránia zásady stanovené smernicou Európskeho parlamentu a Rady 2007/66/ES (1) z 11. decembra 2007, smernicou Rady 89/665/EHS (2) a smernicou Rady 92/13/EHS (3), pokiaľ ide o zlepšenie účinnosti postupov preskúmavania v oblasti verejného obstarávania, talianskej vnútroštátnej právnej úprave, ako je tá, ktorá sa týka jednotného príspevku upraveného v článku 9, článku 13 ods. 6a a 6a.1 a článku 14 ods. 3b dekrétu prezidenta republiky č. 115 z 30. mája 2002 (postupne zmeneného následnými legislatívnymi aktmi), a článku 1 ods. 27 zákona č. 228 z 24. decembra 2012, ktoré upravujú vysoké sumy z titulu jednotného príspevku na prístup k správnemu súdnictvu v oblasti postupov verejného obstarávania?
   
      (1)  Smernica Európskeho parlamentu a Rady 2007/66/ES z 11. decembra 2007, ktorou sa menia a dopĺňajú smernice Rady 89/665/EHS a 92/13/EHS, pokiaľ ide o zvýšenie účinnosti postupov preskúmania v oblasti zadávania verejných zákaziek (Ú. v. EÚ L 335, s. 31).
   
      (2)  Smernica Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246).
   
      (3)  Smernica Rady 92/13/EHS z 25. februára 1992, ktorou sa koordinujú zákony, iné právne predpisy a správne opatrenia o uplatňovaní právnych predpisov spoločenstva, o postupoch verejného obstarávania subjektov pôsobiacich vo vodnom, energetickom, dopravnom a telekomunikačnom sektore (Ú. v. ES L 76, s. 14; Mim. vyd. 06/001, s. 315).